אליעזר דונת

אליעזר-לאיוש (לויקו) דוֹנת (בהונגרית: Donáth; 1902 – 1969) היה אדריכל, צייר ושחקן תיאטרון ישראלי, ממקימי התיאטרון הסאטירי העברי הראשון, "הקומקום".

דונת נולד בשנת 1902 בבודפשט שבהונגריה. למד בבית הספר הריאלי והאקדמיה לציור בבודפשט. היה אמור לעלות לארץ ישראל ב-1914, בגיל 12, כדי ללמוד בגימנסיה הרצליה, אולם פרוץ מלחמת העולם הראשונה מנע זאת ממנו - ועל כן עלה רק ב-1921. בהמשך למד אדריכלות בטכניון בחיפה ובמקביל עסק בהעלאת ערבי קריאה ומשחק במסגרת "להקת חובבי הבמה העברית בחיפה". כן עבד בבניין. 
ב-1927 ייסד יחד עם אביגדור המאירי ופסח עיר-שי את תיאטרון ה"קומקום". דונת שימש ב"קומקום" כקוֹנפרֶנסיֶיה (מנחה, קריין), במאי (אף שלא הייתה לו כל הכשרה פורמלית), צייר תפאורה ושחקן. יחד עם השחקן יעקב טימן יצר את הצמד "חכם ותם", בו גילם את החכם ("למעשה המצב היה הפוך: כלומר ה'תם' היה פיקח וה'חכם', סכל גמור". בשנת 1928 עבר לירושלים והופיע במרתף ברחוב בן-יהודה שנקרא "התוכי: קברט סאטירי".
בשנים 1930–1933 הופיע במסגרת "יורשו" של "הקומקום", "המטאטא".

לאחר שפרש ממשחק, ב-1933, התרכז באדריכלות (כמקצוע) ובציור (כתחביב). אשתו הייתה גילה-קָרולה לבית וסטרייך מקראקוב, ממנה נולדו לו ראובן-אלכסנדר - ודינה.

לקריאה נוספת 
 אריה ליפשיץ, 'אליעזר דונת – איש הקומקום והמטאטא', במה 41 (1969), 69–73.
 אריה ליפשיץ, דרך עקובה (רישומים: חנה לרנר),‫ תל אביב: עם עובד – תרבות וחינוך, תשל"ח 1978.
 דְזֶ'ם וקונסרבים - אליעזר דונת, כותרים, 2011.
 אם תרצו זו אגדה - ניר דונת, כותרים, 2015.

קישורים חיצוניים 
 מערכת חיפוש אנשי במה, אוניברסיטת תל אביב

הערות שוליים

ישראלים ילידי הונגריה
אנשי העלייה השלישית
שחקנים ביישוב
בוגרי הטכניון - מכון טכנולוגי לישראל: אדריכלות
אדריכלים ישראלים
שחקני תיאטרון המטאטא
שחקני תיאטרון הקומקום
ישראלים שנולדו ב-1902
ישראלים שנפטרו ב-1969